เรือรบสหรัฐยิงขีปนาวุธโทมาฮอว์กทำลายเป้าหมายของกองกำลังฝ่ายนิยมกัดดาฟีในลิเบีย
**การแทรกแซงทางทหารในลิเบีย พ.ศ. 2554** เริ่มตั้งแต่การบังคับใช้เขตห้ามบินเหนือน่านฟ้าลิเบียซึ่งเห็นชอบโดยคณะมนตรีความมั่นคงแห่งสหประชาชาติเมื่อวันที่ 17 มีนาคม พ.ศ. 2554 เขตห้ามบินดังกล่าวได้รับการเสนอขึ้นระหว่างการก่อการกำเริบในลิเบีย พ.ศ. 2554 เพื่อป้องกันมิให้กองกำลังฝ่ายรัฐบาลซึ่งภักดีต่อมูอัมมาร์ กัดดาฟี ใช้ยุทโธปกรณ์ทางอากาศโจมตีฝ่ายกบฏ

เมื่อวันที่ 12 มีนาคม สันนิบาตอาหรับได้เรียกร้องให้คณะมนตรีความมั่นคงแห่งสหประชาชาติกำหนดเขตห้ามบิน วันที่ 17 มีนาคม คณะมนตรีความมั่นคงมีมติ 10-0-5 ยอมรับเขตห้ามบินตามข้อมติที่ 1973 โดยมีรัฐสมาชิกห้าประเทศ ได้แก่ บราซิล รัสเซีย อินเดีย และจีน ซึ่งมักคัดค้านการเข้าแทรกแซงทางทหารต่อรัฐอธิปไตย แต่เห็นด้วยว่าควรจะมีการดำเนินมาตรการบางอย่าง

ขณะที่บทบาทของแต่ละประเทศในการดำเนินการตามมาตรการดังกล่าวยังไม่เป็นที่กำหนดเจาะจง ฝรั่งเศสและสหราชอาณาจักรได้ระบุเจตนาของตนว่าจะสนับสนุนมาตรการดังกล่าวเป็นมาตรการเร่งด่วน และเลบานอนและสหรัฐอเมริกาได้หนุนหลังข้อมติดังกล่าวอย่างเต็มที่

เมื่อวันที่ 18 มีนาคม มุสซา คุสซา รัฐมนตรีว่าการกระทรวงการต่างประเทศลิเบีย ประกาศหยุดยิงตามข้อมติดังกล่าว อย่างไรก็ตาม การระดมยิงปืนใหญ่ถล่มมิสราตาและอัจดาบิยาห์ยังคงดำเนินต่อไป และทหารฝ่ายรัฐบาลยังคงรุกคืบสู่เบงกาซี ทหารและกองทัพรัฐบาลเข้าสู่เมืองเมื่อวันที่ 19 มีนาคม นอกจากนี้ยังมีการยิงปืนใหญ่และปืนครกถล่มเมืองด้วย

วันที่ 19 มีนาคม การบังคับใช้เขตห้ามบินเริ่มต้นขึ้น และเครื่องบินรบฝรั่งเศสได้ออกเที่ยวบินปฏิบัติการทั่วลิเบียและมีการปิดกั้นทางทะเลโดยราชนาวีอังกฤษ ข้อมติสหประชาชาติอนุมัติให้โจมตีทางอากาศต่อกองกำลังภาคพื้นดินของลิเบียและ "เรือรบ" ที่อาจเป็นภัยต่อพลเรือน ในวันเดียวกัน กองกำลังผสมเริ่มต้น "ปฏิบัติการโอดิสซีย์ดอว์น" โดยมีเจตนาที่จะ "ห้ามมิให้รัฐบาลลิเบียใช้กำลังต่อประชาชนของตน" การโจมตียานพาหนะของกองทัพบกลิเบียโดยเครื่องบินรบเจ็ตฝรั่งเศสได้รับการยืนยัน และมีการยิงขีปนาวุธบีจีเอ็ม-109 โทมาฮอว์ก 114 ลูกโดยเรือรบสหรัฐและเรือดำน้ำอังกฤษต่อการป้องกันทางอากาศของลิเบีย

สำนักข่าวบีบีซีรายงานเมื่อเวลา 16.00 น. GMT ของวันที่ 19 มีนาคม พ.ศ. 2554 ว่ากองทัพอากาศฝรั่งเศสได้ส่งเครื่องบินรบ 20 ลำ มายังพื้นที่ 100 คูณ 150 กิโลเมตรเหนือเบงกาซีเพื่อป้องกันการโจมตีใด ๆ ต่อเมืองที่ถูกควบคุมโดยฝ่ายกบฏ และอีกเกือบหนึ่งชั่วโมงถัดมา เครื่องบินรบฝรั่งเศสได้ยิงและทำลายยานพาหนะทหารของลิเบีย ซึ่งได้รับการยืนยันโดยโฆษกกระทรวงกลาโหมฝรั่งเศส ตามข้อมูลของอัลจาซีรา เครื่องบินเจ็ตทำลายรถถังลิเบียไปสี่คันในการโจมตีทางอากาศทางตะวันตกเฉียงใต้ของเบงกาซี อย่างไรก็ตาม การโจมตีดังกล่าวทำให้พลเรือนเสียชีวิต 50 คน

วันที่ 20 มีนาคม ขบวนรถทหารถูกทำลายใกล้กับเบงกาซี ทางตะวันออกของลิเบีย จากการโจมตีทางอากาศหลายครั้ง ทราบว่ายานพาหนะทหารกว่าเจ็ดสิบคันถูกทำลาย และทำให้ทหารภาคพื้นดินของฝ่ายรัฐบาลลิเบียเสียชีวิตหลายนาย กองทัพบกลิเบียได้ประกาศหยุดยิงทันทีเป็นครั้งที่สอง เริ่มตั้งแต่ 21.00 น. ของวันที่ 20 มีนาคม

วันที่ 21 มีนาคม โฆษกรัฐบาลลิเบียประกาศว่าการโจมตียังคงดำเนินต่อในไปทริโปลี ซาบา และเซิร์ท

อ้างอิง
-------

1. ↑
2. ↑  "Arab states seek Libya no-fly zone". Al Jazeera English. 2011-03-12. เก็บจากแหล่งเดิมเมื่อ 2011-03-12. สืบค้นเมื่อ 2011-03-12.
3. ↑  Perry, Tom (2011-03-12). "Arab League calls for Libya no-fly zone-state TV". Thomson Reuters. เก็บจากแหล่งเดิมเมื่อ 2011-03-12. สืบค้นเมื่อ 2011-03-12.
4. ↑  "UN authorises no-fly zone over Libya". Al Jazeera. 2011-03-17. สืบค้นเมื่อ 2011-03-17.
5. ↑  Mark Mardell (2011-03-17). "Libya: UN backs action against Colonel Gaddafi". BBC News. สืบค้นเมื่อ 2011-03-17.
6. ↑  "U.N. Security Council approves no-fly zone over Libya". CNN. 2011-03-17. คลังข้อมูลเก่าเก็บจากแหล่งเดิมเมื่อ 2022-06-30. สืบค้นเมื่อ 2011-03-17.
7. ↑  "BBC News - Libya: UK forces prepare after UN no-fly zone vote". *BBC News*. BBC. 18 March 2011. สืบค้นเมื่อ 18 March 2011.
8. ↑  DeYoung, Karen (17 March 2011). "Europeans say intervention in Libya possible within hours of U.N. vote". *Washington Post*. สืบค้นเมื่อ 18 March 2011. `{{cite news}}`: ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)
9. ↑
10. ↑  Staff writer (19 March 2011). "Libya: Gaddafi Forces Attacking Rebel-Held Benghazi". BBC News. สืบค้นเมื่อ 19 March 2011.
11. ↑  19 March 2011, Gaddafi forces encroaching on Benghazi. *Al Jazeera English*.
12. ↑  "French fighter jets deployed over Libya". CNN. 2011-03-19. สืบค้นเมื่อ 2011-03-19.
13. ↑  ""U.N. no-fly zone over Libya: what does it mean?"".
14. ↑  "Gunfire, explosions heard in Tripoli". CNN. สืบค้นเมื่อ 20 March 2011.
15. 1 2  "Libya Live Blog - March 19". Al-Jazeera. 19 March 2011. เก็บจากแหล่งเดิมเมื่อ 2011-03-19. สืบค้นเมื่อ 19 March 2011.
16. 1 2  "French military jets over Libya". *BBC News*. 19 March 2011. สืบค้นเมื่อ 19 March 2011.
17. ↑  "Gunfire, explosions heard in Tripoli". CNN". *CNN*. สืบค้นเมื่อ 19 March 2011.
18. ↑  "Libya live blog: U.S. Joint Chiefs Mullen: No-fly zone in effect – This Just In - CNN.com Blogs". News.blogs.cnn.com. สืบค้นเมื่อ 2011-03-21.
19. ↑  "Libya Attack". Guardian. 2011-03-20. สืบค้นเมื่อ 2011-03-20.
20. ↑  "Gaddafi 'not targeted' by allied strikes". *BBC News*. 21 March 2011. สืบค้นเมื่อ 11 March 2011.

| * ด
* ค
* ก
สงครามกลางเมืองลิเบีย พ.ศ. 2554 |
| --- |
| เป็นส่วนหนึ่งของอาหรับสปริง |
| มูอัมมาร์ กัดดาฟี • สภาถ่ายโอนอำนาจแห่งชาติ • ข้อมติคณะมนตรีความมั่นคงแห่งสหประชาชาติที่ 1970, 1973 • การแทรกแซงทางทหาร |